На основу члана 37 Статута града Ниша ("Службени лист града Ниша", број 88/08),

Скупштина Града Ниша на седници одржаној \_\_\_\_\_\_\_\_\_\_\_ 2014. године донела је

**Р Е Ш Е Њ Е**

I **УСВАЈА СЕ** Извештај о раду и пословању Установе Нишки културни центар за 2013. годину, број 418 од 04.04.2014. године, који је Одлуком број 419 од 04.04.2014.године, усвојио Управни одбор Установе.

II Решење доставити Установи Нишки културни центар, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

**Председник**

**Проф. др Миле Илић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

На основу члана 15. Одлуке о оснивању Установе Нишки културни центар (“Службени лист града Ниша”, бр. 2/11 – пречишћен текст), Управни одбор Установе, Одлуком број 419 од 04.04.2014.године, усвојио је Извештај о раду и пословању Установе Нишки културни центар за 2013. годину, број 418 од 04.04.2014. године и доставио га Управи за културу.

Током 2013. године Нишки културни центар је самостално или у сарадњи са другим установама, организовао близу 200 концепцијски разноврсних програма који прате актуелности из књижевног, музичког, филмског, ликовног, драмског и образовног живота града, региона и државе. Установа Нишки културни центар је током 2013. године била организатор и реализатор традиционалних градских манифестација - Филмски сусрети, Nisomnia, Књижевна колонија, НИМУС као и градске славе „Свети Цар Константин и Царица Јелена“. Била је и један од организатора програма везаних за обележавање Миланског едикта. Такође, успешно је реализовала и низ других манифестација (Нишки сајам књига и графике, Мини Фест, Међународна колонија уметничке фотографије, Дечија уметничка колонија „Грачаница“, Награда „Стеван Сремац“ итд), као своју редовну активност. Издавачки план НКЦ-а у 2013. години због смањења буџета није у потпуности испуњен, али су и у овој области деловања Установе начињени значајни издавачки резултати.

У 2013. години, у овој установи, уз сагласност Градоначелника Града Ниша, увећан је број запослених у односу на 2012. годину за шест радника. Нишки културни центар је у 2013. години исказао дефицит у пословању у износу од 290.000,00 динара.

Имајући у виду да је Извештај о раду и пословању Установе Нишки културни центар за 2013. годину, сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

По овлашћењу-начелник

Управе за културу

Небојша Стевановић